Vidmantas Alekna

Vidmantas Alekna (g. 1957 m. sausio 2 d. Labanoras, Švenčionių rajonas) – Lietuvos gydytojas reumatologas, geriatras, biomedicinos mokslų daktaras.

 Biografija 
1980 m. baigė Vilniaus universitetą. 1993 m. biomedicinos mokslų daktaras. Stažavo Belgijoje, Didžiojoje Britanijoje, Kanadoje, Švedijoje.

Nuo 1980 m. Vilniaus universiteto Eksperimentinės ir klinikinės medicinos instituto mokslo darbuotojas, nuo 1993 m. šio instituto Gerontologijos ir reabilitacijos centro vadovas. Nuo 1998 m. Vilniaus universiteto dėstytojas; nuo 2008 m. profesorius.

Nuo 2000 m. žurnalo „Gerontologija“ vyr. redaktorius. Nuo 1996 m. Lietuvos osteoporozės fondo valdybos pirmininkas.

 Mokslinė veikla 
Mokslinio darbo pagrindinė kryptis – osteoporozės diagnostika, reumatoidinio artrito, osteoartrozės patogenezė ir gydymas, senyvo amžiaus žmonių sveikata ir gyvenimo kokybė, metabolinės kaulų ligos. Paskelbė daugiau kaip 130 mokslinių straipsnių.

 Bibliografija 
 Vilniaus ilgaamžiai, monografija, su kitais, 2001 m.

 Šaltiniai 

Kategorija:Lietuvos reumatologai
Kategorija:Lietuvos redaktoriai
Kategorija:Lietuvos pedagogai
Kategorija:Gerontologai